5. schôdza NR SR - 1.deň - A. dopoludnia
Dátum: 2023-12-05
Poslanec: Pročko, Jozef (SLOVENSKO)
Druh vystúpenia: Vystúpenie v rozprave

90. Milé kolegyne, milí kolegovia, toto divadlo, ktoré tu predvádza smerohlas v spolupráci... (Prerušenie vystúpenia predsedajúcim.) Pellegrini, Peter, predseda NR SR Poprosím o kľud v rokovacej sále, nech môže pán poslanec vystúpiť. Pročko, Jozef, poslanec NR SR ... v spolupráci s SNS, je naozaj len divadlo na zakrytie oveľa väčšieho problému, a to je, to je zrušenie špeciálnej prokuratúry. Ja neobhajujem Richarda Sulíka, naozaj ak pochybil, tak nech orgány trestné v činnom konaní (správne orgány činné v trestnom konaní, pozn. red.) ho za to potrestajú a naozaj súdy, nech, nech pyká za to, keď to teda urobil. Ale aj v jeho rozprave, v jeho rozprave sme počuli naozaj také závažné veci, ktoré tu porobili, toľko miliónov, naozaj toľko miliónov tu nahrabali pre svojich nominantov, pre svojich nochsledov, pre našich ľudí, s ktorými sa delili, ja tomu neverím. Ja naozaj neverím, že vy doma učíte svoje deti, že sa má kradnúť, že sa má kšeftovať. Ja si myslím, že každý jeden tu v tejto poslaneckej snemovni učí svoje deti, aby boli čestné, aby boli spravodlivé. Nie či ich učíte, že je dobré dať Bžánovi milióny, obrovské milióny za, za, za to, že nás obhajoval? Je to čestné? Je čestné, je čestné urobiť kšeft za 15 miliónov, ktorý sa dá urobiť za 28-tisíc? To je čestné? Vy si dáte vlastnú záhradu urobiť za koľko? Za desaťtisíc euro alebo ju dáte urobiť za, za jeden milión euro. Každý jeden, každý jeden človek podľa mňa, ktorý sedí tu, si svoje, svoje vlastné súkromie chráni. Ale toto je štátne. Toto je štátne. A z toho sa dobre drancuje. Diaľnica Žiar nad Hronom - Žarnovica, niekoľkonásobne predražená, niekoľkonásobne predražená. Kde sú tie peniaze?! To vás netrápi. Celé toto odvolávanie a celé toto divadlo, čo tu tento mladý chlap predvádza, čo predviedol aj v Českej televízii, no tak to je čistá komédia. Čistá komédia. Viete, vy ste naozaj prišli do parlamentu s tým, že budete Ficovi slúžiť. Vy, vy nemáte svoj názor, vy nemáte takú tú morálku, takú tú česť, ktorá povie, že veď naozaj ten človek pochybil, tí ľudia tam pochybili. A to, čo sa aj teraz deje a bude sa diať, vy idete odstrániť špeciálnu prokuratúru. Idete odstrániť prokuratúru, ktorá vyšetruje kauzy, a vy veľmi dobre viete, že tie kauzy sú veľmi závažné. Idete odstrániť špeciálneho prokurátora, ktorý konečne začal tie kauzy vyšetrovať. To je pomsta! A toto divadlo - odvolávanie Sulíka - je len prekrytie toho celého, aby sme ukázali, pozrite, ten Sulík, naozaj nehospodárne so 600 tisícami manipuloval. Ani raz ste, ani jeden z vás tu raz nevystúpil, ani jeden, ani jedenkrát ste nevystúpili a povedali no tak, pozrite sa, naozaj tie milióny pre toho advokáta, tie obrovské milióny pre tú firmičku, ktorá mala ešte dva milióny dostávať ročne za spravovanie niečoho, čo stálo dva milióny. Veď, preboha, ešte raz sa vás pýtam, vy učíte čo svoje deti?! Aby hospodárili doma tak, že budú kradnúť?! Nie! Učíte ich doma, neukradni nič, toto euro, čo je na stole, si tu necháš! A teraz?! Teraz zakrývate oči?! Ja sa vám nestarám do vašich súkromných záležitostí. (Reakcia z pléna.) Ja by som vás chcel poprosiť, aby ste mi neskákali, prihláste sa s faktickou, pán Kvorka, či jak sa voláte, a potom rozprávajte. Viete, tuná zaznelo, tuná zaznelo, že sme sa len hádali, že my sme tí, ktorí tu robili zle. No, pán Muňko, ja som vás osobne zažil, keď som mal faktickú, ako ste sa postavili a nadávali ste mi do k.k.t., že mi jednu pri.j.b.ť, že ma idete zbiť. Tam ste vyskočili a boli ste nervózny. To je správanie, pán Muňko?! To bolo to ukážkové elitné správanie? A len som vám povedal svoj názor. To bolo to ukážkové správanie? Škoda, že odišla pani Vaľová. Tá tu rozpráva, v kuse vykrikuje, v kuse vykrikuje, v kuse, ona ide rozprávať o morálke. Ja som ju zažil na tom klube, k nám keď prišla dole. Mňa ste takto nikdy nezažili. Ja som ju zažil, v akom stave tam prišla. Toto je to ukážkové správanie?! Celá táto rozprava a Igor Matovič vám presne popísal, o čom to je. Keď sa to týka Haščáka a dopisovania si Richarda Sulíka s Haščákom, tak ste tichučko ako rybičky, lebo Haščák je spriaznená duša. Tichúčko. (Rečník sa obrátil na predsedajúceho a ukazuje na neho prstom.) Toto je to nové. Toto je tá nová politická kultúra. Má ma počúvať Pellegrini, aby vedel, či budete reagovať na mňa. To je tá nová politická kultúra. (Prerušenie vystúpenia predsedajúcim.) Pellegrini, Peter, predseda NR SR Pán poslanec, ja vás veľmi pozorne počúvam. Naozaj. Pročko, Jozef, poslanec NR SR Novú politickú kultúru. Prestavte si, že by sme vykríkli takto, ako vykrikujú my, už tu skáču ako také sršne. Ako také sršne vrieskajú. No, teraz, teraz tam neviem, niekto povedal, že z teba srší zlo, neviem, či to je, ja neviem, viete, zo mňa srší, zo mňa srší, a to, to mám, vždy som mal spravodlivosť. Vždy som to mal v sebe. Ja naozaj keď vidím, keď vidím, ako rozdávate peniaze svojim ľuďom, ako kradnete, rabujete a ešte sa pri tom smejete, ešte sa pri tom smejete, ako, ako vám rušia vaše, vaše obvinenia, keď ste obvinení z toho, že ste tam niekoho opaľovali a potom vám zbil ten človek a jak vás, jak ste, jak naozaj vy, vy likvidujete právny štát, právny štát, je mi vás ľúto. Viete, používate Richarda Sulíka teraz na zakrytie vašich obrovských káuz. Vy rozprávate a už to tu dnes zaznelo: "Zlodej kričí, chyťte zlodeja," a ja, pravda je. Hahaha, ďakujem, na zdravie. Vidíš, neexistuje, neexistuje náhoda. Milí poslanci SMEROHLAS-u, vás mi je veľmi ľúto, lebo stále to budem hovoriť, že v každom človeku je, je aj česť, je aj, je aj to dobro, je aj morálka, je aj tá spravodlivosť. Len viete, to aby som dostal od šéfa dobrý flek, aby sme dostali firmy, ktoré si dohodíme peniaze na, na, na kšeftovanie, tak to je žiaľbohu viac. To je viac. Jedno chcem vám, chcem povedať na záver celému Slovensku, to, čo robí teraz Fico, nikdy v živote sa nedialo v demokratickom štáte. Aj keď tu Fico dlhé roky bol, teraz Slovensko Fice, Fico ide dostať naozaj na úroveň Bieloruska, Ruska a krajín, ktoré si, ktoré si nevážia demokraciu, v ktorých neplatí diktatúra. Fico tu rozhodoval o tom, že kto čo bude vyšetrovať, kto čo môže, sudca ktorý môže o tom rozhodnúť a Fico tých, ktorí mu išli po, po ruke vždy vedel dobre odmeniť. Buď dostali nejaké byty, buď dostali nejaké, nejaké finančné odmeny, alebo si vozili peniaze do Dubaja vládnym špeciálom. Dlhé roky, dlhé roky tu Slovensko Fico drancoval. A keď mi tu niekto povie, že sme mali ústavnú väčšinu a nepredložili sme zákon o hmotnej zodpovednosti, tak to je klamstvo, my sme ho predložili. Ale potom sa nevyhovárajte, že je, nám nejdete podporiť náš volebný program. Váš volebný program nie je česť, spravodlivosť? Váš volebný program nie je, páni poslanci, že keď je niekto krivý, keď je niekto zločinec, keď kradne politik, nemal by byť odsúdený? Nemal by mať hmotnú zodpovednosť? No nekývajte hlavami, ale zahlasujte za. Ďakujem veľmi pekne. (Potlesk.)